《书翠波亭》
宋代·刘才邵

人言止水烛鬓眉，便向静处淘真机。那知怒涛恣澎湃，中有未尝摇动时。

虚亭恰当隐贴处，不愁景物骄莫随。晴岚迷空香雾重，不论朝暮都相宜。

直须会取个中意，闲看溪边鸥鹭飞。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。